KOMISSION ASETUS (EY) N:o 1721/97,
annettu 3 päivänä syyskuuta 1997,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta seitsemännentoista kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1417/97 (2), ja erityisesti sen 13 artiklan 5 kohdan,
sekä katsoo, että
yhteisössä viljeltäviksi hyväksyttyjen viiniköynnöslajikkeiden luokittelusta säädetään komission asetuksessa (ETY) N:o 3800/81 (3), sellaisena kuin se on viimeksi muutettuna asetuksella (EY) N:o 1914/96 (4), viiniköynnöslajikkeiden luokittelua koskevista yleisistä säännöistä 24 päivänä heinäkuuta 1989 annetun neuvoston asetuksen (ETY) N:o 2389/89 (5), sellaisena kuin se on viimeksi muutettuna asetuksella (ETY) N:o 3577/90 (6), mukaisesti,
eräiden viininvalmistukseen tarkoitettujen viiniköynnöslajikkeiden viljelysoveltuvuuden on tutkimuksessa todettu olevan tiettyjen jäsenvaltioiden tietyissä hallinnollisissa yksiköissä tyydyttävä tietyistä viiniköynnöslajikkeiden viljelysoveltuvuuden tutkimista koskevista säännöksistä 30 päivänä lokakuuta 1972 annetun komission asetuksen (ETY) N:o 2314/72 (7), sellaisena kuin se on viimeksi muutettuna asetuksella (ETY) N:o 2462/93 (8), mukaisesti; näiden hallinnollisten yksiköiden osalta on aiheellista luokitella viininvalmistukseen tarkoitetut viiniköynnöslajikkeet tilapäisesti hyväksyttyjen viiniköynnöslajikkeiden luokkaan asetuksen (ETY) N:o 2389/89 11 artiklan 1 kohdan b alakohdan mukaisesti,
eräissä Kreikan, Ranskan ja Italian hallinnollisissa yksiköissä tiettyjen vähintään viisi vuotta viinivalmistukseen ja syötäväksi tarkoitettujen tilapäisesti hyväksyttyjen luokassa olleiden viiniköynnöslajikkeiden viljelysoveltuvuus on todettu tyydyttäväksi; tämän vuoksi on aiheellista luokitella nämä lajikkeet pysyvästi hyväksyttyjen ja suositeltavien lajikkeiden luokkaan näiden hallinnollisten yksiköiden osalta asetuksen (ETY) N:o 2389/89 11 artiklan 4 kohdan säännösten mukaisesti,
on aiheellista täydentää viininvalmistukseen ja syötäviksi tarkoitettujen viiniköynnöslajikkeiden luokittelua lisäämällä tiettyjen Saksan, Kreikan, Ranskan, Espanjan ja Italian hallinnollisten yksiköiden hyväksyttyihin ja suositeltaviin viiniköynnöslajikkeisiin tiettyjä lajikkeita, jotka ovat olleet vähintään viisi vuotta jonkin välittömässä läheisyydessä olevan hallinnollisen yksikön luokittelussa ja jotka siis täyttävät asetuksen (ETY) N:o 2389/89 11 artiklan 1 kohdan a alakohdan ensimmäisessä luetelmakohdassa säädetyn edellytyksen,
on aiheellista ottaa luokitteluun mukaan kolme uutta Italian hallinnollista yksikköä; on siis syytä tehdä oikaisu, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liite tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä syyskuuta 1997.